Public procurement notice: Voluntary Ex Ante Transparency Notice
Published: 2022-01-25
Buyer: Region Nordjylland
Country: DK
Contract type: Services
Procedure: Negotiated without a prior call for competition
CPV classification: 85111000: Hospital services
Estimated value: 7825000 DKK

Technical requirements: Profylaksebekendtgørelse indrykkes på vegne af Region Nordjylland, vedrørende rammeaftale om børne- og ungdomspsykiatriske udredningsforløb.
Aftaleindgåelse er nødvendiggjort af, at regionen ikke for tiden selv kan tilvejebringe den ønskede kapacitet på området. Sundhedsydelser indkøbes med hjemmel i Sundhedslovens § 75 om regionernes mulighed for tilkøb af kapacitet. Dette betyder, at den kapacitet, leverandøren byder ind med, vil blive betragtet som værende en del af regionens egen kapacitet i relation til reglerne om frit udvidet sygehusvalg.
Region Nordjylland ønsker at indgå en (1) rammeaftale om udførelsen af børne- og ungdomspsykiatriske udredningsforløb for børn med mistanke om ADHD og autisme.
Region Nordjylland har 2 gange udbudt "rammeaftale om udredninger af børn og unge med autisme og ADHD" uden at få tilbud. I første udbud var der sat et maksimum, for den pris som tilbudsgiverne kunne byde ind med. Ved andet udbud var der ikke et maksimum på tilbudsgivernes pris. Da der heller ikke kom tilbud ind i andet udbud foretog Region Nordjylland en markedshøring, hvor det blev konstateret, at de mulige tilbudsgivere ikke ønskede at byde ind på udbuddet som følge af manglende kapacitet eller frygt for mangel på kapacitet, henset til, at udredningerne skal foregå indenfor Region Nordjyllands grænser og i en 4 årig periode. På baggrund af manglende tilbud i 2 udbudsrunder og kapacitetsudfordringer ved leverandørne, er det fra Region Nordjyllands side vurderet, at der kan indgås en rammeaftale direkte med Hejmdal Privathospital A/S. Rammeaftalen vil blive indgået på samme vilkår som den udbudte kontrakt, dog med den ændring, at aftalen kun indgås for en 1-årig periode samt at der maksimalt vil blive foretaget 540 børne- og ungdomspsykiatriske udredninger for ADHD og autisme i rammeaftaleperioden. Derudover er der foretaget den ændring, at i stedet for at byde ind med en samlet procentsat, har leverandøren kunne byde ind med en procentsats for hver af de tre ydelser.
Baseret på ovenstående, er det regionernes vurdering, at der ikke findes et rimeligt alternativ, jf. udbudslovens § 80, stk. 1, litra 1).
Rammeaftalens anslåede værdi, jf. punkt II.1.7), er 3.480.000 – 7.825.000 DKK. Det anførte interval er begrundet i usikkerheden omkring rammeaftalens reelle værdi og antallet af henvisninger. Intervallets nedre grænse er udtryk for Region Nordjyllands garanterede antal henvisninger for rammeaftalens periode og dermed det mest kvalificerede skøn over rammeaftalens anslåede værdi på nuværende tidspunkt, mens intervallets øvre grænse udtrykker det forventede maksimale træk på rammeaftalen i dens løbetid.
Har en ordregiver fulgt proceduren i lov om klagenævnet for udbud § 4, skal en klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.


Winner: Hejmdal Privathospital A/S
Award value: 7825000